
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 838 


2 Ιουλίου 2001 


ΑΠΟΦΑΣΕΙ Σ 

Αριθ. Μ 3614.1/06/2001 

Κύρωση Κανονισμού Εισαγωγής Σπουδαστών στις Ακα¬ 
δημίας Εμπορικού Ναυτικού (ΑΕΝ). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 22 παραγρ. 1 του Ν. 2638/98 (Α 204) όπως 
τροποποιήθηκε με το άρθρο 19, παράγραφος 4δ του Ν. 
2819/2000 (Α 84) και αντικαταστάθηκε με το άρθρο 1 πα¬ 
ράγραφος 9 στοιχείο ε'του Ν. 2909/2001 (Α 90). 

β) Τη γνώμη του Συμβουλίου Ναυτικής Εκπαίδευσης 
αριθ. 3/25.5.2001. 

γ) Τη διάταξη του άρθρου 1 του Ν. 380/76 «περί εισα¬ 
γωγής εις τας Δημοσίας Σχολάς Εμπορικού Ναυτικού 
υποψηφίων ειδικών τινών Κατηγοριών» (Α 178). 

δ) Τις διατάξεις του Ν. 2525/97 «Ενιαίο Λύκειο, πρόσβα¬ 
ση των αποφοίτων του στην τριτοβάθμια εκπαίδευση, 
αξιολόγηση του εκπαιδευτικού έργου και άλλες διατά¬ 
ξεις» (Α 188). 

ε) Τις διατάξεις του Ν. 1351/83 «Εισαγωγή σπουδαστών 
στην Τριτοβάθμια Εκπαίδευση και άλλες διατάξεις» (Α 56). 

στ) Την Κ.Υ.Α. ΥΠΕΠΘ - ΥΕΝ αριθμ. Μ3614.1/03/01/ 
29.5.2001 ( Β 734)) «Ένταξη των Ακαδημιών Εμπορικού 
Ναυτικού Σχολών Πλοιάρχων και Μηχανικών στις διατά¬ 
ξεις της παρ. 1 του άρθρου 2του Ν. 2525/97 (Α 188) όπως 
αντικαταστάθηκε με το Ν. 2909/2001 (Α 90). 

ζ) Ότι, από τις διατάξεις αυτές δεν προκαλείται δαπάνη 
εις βάρος του Κρατικού Προϋπολογισμού και του Κεφα¬ 
λαίου Ναυτικής Εκπαίδευσης, αποφασίζουμε: 

1. Κυρώνουμε το συνημμένο Κανονισμό Εισαγωγής 
σπουδαστών στις Ακαδημίες Εμπορικού Ναυτικού. 

2. Καταργούμε κάθε προηγούμενη σχετική απόφαση. 

Η απόφαση μαζί με τον Κανονισμό να δημοσιευθεί στην 
Εφημερίδα της Κυβερνήσεως. 

Πειραιάς, 25 Ιουνίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΕΥΘΥΜΙΟΥ ΧΡΗΣΤΟΣ ΠΑΠΟΥΤΣΗΣ 


ΚΑΝΟΝΙΣΜΟΣ ΕΙΣΑΓΩΓΗΣ ΣΠΟΥΔΑΣΤΩΝ ΣΤΙΣ 
ΑΚΑΔΗΜΙΕΣ ΕΜΠΟΡΙΚΟΥ ΝΑΥΤΙΚΟΥ 

Άρθρο 1 

Αριθμός εισακτέων 

1. Καθορίζουμε τον συνολικό αριθμό των Ελλήνων 
σπουδαστών που θα εισαχθούν στις ΑΕΝ Πλοιάρχων και 
Μηχανικών κατά το ακαδημαϊκό έτος 2001-2002 σε 1.000 
+10% πολύτεκνοι (560 Πλοίαρχοι και 440 Μηχανικοί). 

2. Με απόφαση του Υπουργού Εμπορικής Ναυτιλίας 
ρυθμίζονται τα θέματα κατανομής σπουδαστών στις Σχο¬ 
λές των ΑΕΝ καθώς και οι ημερομηνίες υποβολής δικαιο- 
λογητικών και υγειονομικών εξετάσεων. 

3. Γυναίκες εισάγονται μόνο στην Σχολή Πλοιάρχων και 
σε αριθμό που καθορίζεται από την απόφαση της παρα¬ 
γράφου 2. 

Άρθρο 2 

Προσόντα υποψηφίων 

Κάθε υποψήφιος πρέπει να συγκεντρώνει τα πιο κάτω 
προσόντα: 

α) Να είναι κάτοχος τίτλου απόλυσης Ενιαίου Λυκείου ή 
άλλου ισότιμου τίτλου σχολείου δευτεροβάθμιας εκπαί¬ 
δευσης του εσωτερικού ή αντίστοιχου τίτλου του εξωτε¬ 
ρικού που να παρέχει δικαίωμα εισαγωγής σε Ανώτερες 
Σχολές ή του ΕΨΒΟΡΕΑΝ ΒΑΩΩΑΙΑΙΙΒΕΑΤ πουεκδίδεται 
από Ευρωπαϊκό Σχολείο των Ευρωπαϊκών Κοινοτήτων ή 
κάτοχος πτυχίου του Ενιαίου τριετούς κύκλου σπουδών 
Ναυτικού και Ναυτιλιακού τομέα ή Β' κύκλου σπουδών 
ΤΕΕ (Τομέα Οικονομίας και Διοίκησης, ή Ηλεκτρονικού, 
μόνο για Σχολή Πλοιάρχων και Μηχανολογικού ή Ηλε- 
κτρολογικού μόνο για Σχολή Μηχανικών). 

(β) Να έχει την Ελληνική Ιθαγένεια και να είναι γραμμέ¬ 
νος στα μητρώα αρρένων ή Δημοτολόγια Δήμου ή Κοινό¬ 
τητας ή να είναι Ελληνικής καταγωγής, τουλάχιστον από 
τον ένα γονέα του και να μην υπάγεται στην περίπτωση 
της παραγρ. (γί) του άρθρου 9. 

Η Ελληνική καταγωγή να αποδεικνύεται από σχετική 
βεβαίωση. 

(γ) Να μην έχει συμπληρώσει το 24ο έτος της ηλικίας 
του, η οποία θα προσδιορίζεται από το έτος γέννησης, 
ανεξάρτητα από την ακριβή ημερομηνία. 

(δ) Να είναι κατά γνωμοδότηση αρμόδιας υγειονομικής 

επιτροπής ικανός σωματικά και πνευματικά σύμφωνα με 
τις διατάξεις που ισχύουν για κάθε ειδικότητα. 

(ε) Να μην έχει τιμωρηθεί με στέρηση των πολιτικών του 
δικαιωμάτων και να μην έχει καταδικαστεί για κακούργημα 
ή σε φυλάκιση ανώτερη του εξαμήνου καθ’ υποτροπή ή με¬ 
γαλύτερη του εξαμήνου για λαθρεμπόριο ή λαθρεμπόριο 
ναρκωτικών ή για παράβαση του νόμου περί προστασίας 
του Εθνικού Νομίσματος ή για αδίκημα αναφερόμενο στην 
επί του πλοίου υπηρεσία και να μην έχει στερηθεί οριστικά 
το δικαίωμα να ασκεί το ναυτικό επάγγελμα. 

Άρθρο 3 

Προέλευση υποψηφίων - Κατανομή θέσεων 

1. Οι κατά το άρθρο 1 του παρόντος Κανονισμού εισα- 
γόμενοι σπουδαστές κατανέμονται ως ακολούθως: 

ΠΡΩΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 60% των θέσεων κάθε Σχολής και πε¬ 
ριλαμβάνει υποψηφίους αποφοίτους Ενιαίου Λυκείου, 
από τα επιστημονικά πεδία Θετικών Επιστημών και Τε¬ 
χνολογικών Επιστημών. Επιπλέον των θέσεων αυτών και 
ποσοστό 0.5% των θέσεων κάθε Σχολής θα καλύπτεται 
από αποφοίτους εσπερινών Ενιαίων Λυκείων. 

ΔΕΥΤΕΡΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 9% των θέσεων κάθε Σχολής και πε¬ 
ριλαμβάνει υποψηφίους, που προέρχονται από Λύκεια 
Ε.Ν. 

ΤΡΙΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 5% των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Α Δέσμης. 

ΤΕΤΑΡΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 1 % των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Β Δέσμης. 

ΠΕΜΠΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 3% των θέσεων κάθε Σχολής και πε¬ 
ριλαμβάνει υποψηφίους, οι οποίοι παρακολούθησαν μα¬ 
θήματα Δ Δέσμης. 

ΕΚΤΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 2% των θέσεων κάθε Σχολής και πε¬ 
ριλαμβάνει υποψηφίους, που προέρχονται από τμήματα 
ειδικότητας Τεχνικών - Επαγγελματικών Λυκείων ή από 
κλάδους προεπαγγελματικής κατάρτισης Ενιαίων Πολυ- 
κλαδικών Λυκείων και γενικά υποψηφίους λοιπών προε¬ 
λεύσεων. 

ΕΒΔΟΜΗ ΓΕΝΙΚΗ ΚΑΤΗΓΟΡΙΑ 

Καλύπτει ποσοστό 20% των θέσεων κάθε Σχολής και πε¬ 
ριλαμβάνει υποψηφίους που προέρχονται από ΤΕΕ. α) για 
Σχολή Πλοιάρχων: κάτοχοι πτυχίου του Ενιαίου τριετούς 
κύκλου σπουδών Ναυτικού και Ναυτιλιακού τομέα ή Β' κύ¬ 
κλου σπουδών ΤΕΕ Τομέα Οικονομίας και Διοίκησης, ή 
Τομέα Ηλεκτρονικού, και β)για Σχολή Μηχανικών : κάτο¬ 
χοι πτυχίου του Ενιαίου τριετούς κύκλου σπουδών Ναυτι¬ 
κού και Ναυτιλιακού τομέα ή Β' κύκλου σπουδών ΤΕΕ Το¬ 
μέα Μηχανολογικού ή Τομέα Ηλεκτρολογικού. Επιπλέον 
των θέσεων αυτών και ποσοστό 0.5% των θέσεων κάθε 
Σχολής θα καλύπτεται από αποφοίτους εσπερινών ΤΕΕ. 

2. Σε ποσοστό 10% πέραν του αριθμού των εισακτέων 
κάθε Γενικής Κατηγορίας εισάγονται υποψήφιοι οι οποίοι 
εκτός από τα προσόντα του άρθρου 2 υπάγονται στις δια¬ 
τάξεις του Ν. 380/76 ήτοι: 


(α) Τέκνα ή αδέλφια ανάπηρων και θυμάτων πολέμου 
και Εθνικής Αντίστασης. 

(β) Τέκνα ή αδέλφια ανάπηρων και θυμάτων ειρηνικής 
περιόδου (σε Στρατιωτική Υπηρεσία). 

(γ) Τέκνα πολύτεκνων. 

3. (α) Εφόσον οι υποψήφιοι της προηγουμένης παρα¬ 
γράφου (2) υπερβαίνουν σε αριθμό τις θέσεις που προ¬ 
κηρύσσονται γι'αυτούς, κατά Γενική Κατηγορία, τότε 
όσοι δεν επιλεγούν στη Γενική Κατηγορία τους, καταλαμ¬ 
βάνουν με βάση τον τελικό βαθμό κατάταξής τους, τις 
αντίστοιχες θέσεις της ειδικής κατηγορίας του Ν. 380/76 
που υπάγονται. 

(β) Σε περίπτωση που το σύνολο των θέσεων της ειδικής 
κατηγορίας της παραγρ. 2 δεν καλυφθεί, τότε τα κενά των 
θέσεων καλύπτονται από υποψηφίους της ειδικής κατη¬ 
γορίας που έχουν επιλεγεί στην Γενική Κατηγορία και οι 
υπόλοιπες κενές θέσεις, εάν υπάρχουν, μεταφέρονται 
στην ειδική κατηγορία της αμέσως επόμενης Γ ενικής Κα¬ 
τηγορίας. 

(γ) Εάν παρά τη μεταφορά των κενών θέσεων στην ειδι¬ 
κή κατηγορία της τελευταίας Γ ενικής κατηγορίας , εξα¬ 
κολουθήσουν να παραμένουν κενά, τότε η διαδικασία 
επαναλαμβάνεται από την Πρώτη Γ ενική Κατηγορία κατά 
τον ίδιο τρόπο. 

Άρθρο 4 

Τρόπος επιλογής σπουδαστών 

1. Η επιλογή και ο καθορισμός σειράς προτεραιότητας 
υποψηφίων της Πρώτης Γ ενικής Κατηγορίας κατά ειδικό¬ 
τητα θα γίνει από το ΥΠΕΠΘ, το οποίο μετά την έκδοση 
των αποτελεσμάτων θα διαβιβάσει τους σχετικούς πίνα¬ 
κες επιτυχόντων και επιλαχόντων στο ΥΕΝ (κατά σειρά 
επιτυχίας και κατά ειδικότητα). Προϋπόθεση συμμετοχής 
στην διαδικασία επιλογής είναι ο υποψήφιος να έχει κρι- 
θεί υγειονομικά κατάλληλος στις προκαταρκτικές εξετά¬ 
σεις που διενεργούνται σύμφωνα με την ισχύουσα νομο¬ 
θεσία για τις Σχολές των ΑΕΝ και καθορίζονται στην σχε¬ 
τική προκήρυξη εισαγωγής. 

2. Η επιλογή και ο καθορισμός σειράς προτεραιότητας 
εισαγωγής των υποψηφίων στις Σχολές, των προερχόμε¬ 
νων από την ΔΕΥΤΕΡΗ, ΤΡΙΤΗ, ΤΕΤΑΡΤΗ, ΠΕΜΠΤΗ και 
ΕΚΤΗ γενική κατηγορία πραγματοποιείται με το αντίστοι¬ 
χο μηχανογραφικό πρόγραμμα του ΥΠΟΥΡΓΕΙΟΥ ΕΜΠΟ¬ 
ΡΙΚΗΣ ΝΑΥΤΙΛΙΑΣ, τα στοιχεία του οποίου είναι σύμφωνα 
με τις διατάξεις του παρόντος κανονισμού και έχουν κα¬ 
ταγράφει πλήρως στον αλγόριθμο επιλογής του προ¬ 
γράμματος αυτού. 

Οι υποψήφιοι διαχωρίζονται και εντάσσονται στις γενι¬ 
κές κατηγορίες του άρθρου 3 ανάλογα με το Απολυτήριο 
Λυκείου που κατέχουν. 

Στη συνέχεια κατατάσσονται κατά ειδικότητα Πλοιάρ¬ 
χου ή Μηχανικού και με απόλυτη βαθμολογική σειρά, που 
προκύπτει από τον τελικό βαθμό κατάταξής τους. 

3. Η επιλογή και ο καθορισμός σειράς προτεραιότητας 
υποψηφίων της Έβδομης Γενικής Κατηγορίας κατά ειδι¬ 
κότητα θα γίνει από το ΥΠΕΠΘ, με τις ίδιες προϋποθέσεις 
που ισχύουν για την πρόσβαση αποφοίτων ΤΕΕ στα ΤΕΙ 
(άρθρο 1 παράγραφος 9 του Ν. 2909/2001). Το ΥΠΕΠΘ 
μετά την έκδοση των αποτελεσμάτων θα διαβιβάσει τους 
σχετικούς πίνακες επιτυχόντων και επιλαχόντων στο ΥΕΝ 
(κατά σειρά επιτυχίας και κατά ειδικότητα). Προϋπόθεση 

συμμετοχής στην διαδικασία επιλογής είναι ο υποψήφιος 
να έχει κριθεί υγειονομικά κατάλληλος στις προκαταρκτι¬ 
κές εξετάσεις που διενεργούνται σύμφωνα με την ισχύ- 
ουσα νομοθεσία για τις Σχολές των ΑΕΝ και καθορίζονται 
στην σχετική προκήρυξη εισαγωγής. 

4. Η τελική κατανομή των εισαγομένων στις Σχολές των 
ΑΕΝ γίνεται από το ΥΕΝ ανάλογα με την Γενική Κατηγο¬ 
ρία, στην οποία ανήκουν, την σειρά προτίμησης των Σχο¬ 
λών που έχουν δηλώσει και τον τελικό βαθμό κατάταξης 
όπως προσδιορίζεται στις επόμενες παραγράφους αυ¬ 
τού του άρθρου και ο οποίος εκφράζεται με προσέγγιση 
χιλιοστού. Στην περίπτωση ισοβαθμίας η σειρά κατάτα¬ 
ξης καθορίζεται από τον γενικό βαθμό Απολυτηρίου. 

5. Ο τελικός βαθμός κατάταξης των υποψηφίων της 
Πρώτης και Έβδομης Γενικής Κατηγορίας είναι ο συνολι¬ 
κός αριθμός μορίων επιλογής διαιρούμενος με το 1.000 
και 100 αντίστοιχα. 

6. Για τον καθορισμό του τελικού βαθμού κατάταξης 
των υποψηφίων της Δεύτερης Γενικής Κατηγορίας αθροί¬ 
ζεται ο ΓΕΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ και οι τε¬ 
λικοί βαθμοί στα μαθήματα «ΕΚΘΕΣΗ», «ΜΑΘΗΜΑΤΙΚΑ», 
«ΑΓΓΛΙΚΑ» και «ΝΑΥΤΙΛΙΑ» για τους αποφοίτους Λυκείου 
Πλοιάρχων ή «ΜΕΚ» για τους αποφοίτους Λυκείων Μηχα¬ 
νικών. Σε περίπτωση που ο υποψήφιος δεν έχει βαθμό στο 
μάθημα των «ΑΓΓΛΙΚΩΝ» στον υπολογισμό του μέσου 
όρου ο διαιρέτης μειώνεται κατά μία μονάδα. 

7. Για τον καθορισμό του τελικού βαθμού κατάταξης 
των υποψηφίων της Τρίτης, Τέταρτης και Πέμπτης Γενι¬ 
κής Κατηγορίας αθροίζεται ο ΓΕΝΙΚΟΣ ΒΑΘΜΟΣ ΤΟΥ 
ΑΠΟΛΥΤΗΡΙΟΥ και οι τελικοί βαθμοί στα μαθήματα «ΕΚ¬ 
ΘΕΣΗ» «ΜΑΘΗΜΑΤΙΚΑ» «ΦΥΣΙΚΗ» και «ΑΓΓΛΙΚΑ» που 
αναγράφονται σ’ αυτό. Σε περίπτωση που ο υποψήφιος 
δεν έχει βαθμό σ’ ένα ή περισσότερα από τα παραπάνω 
μαθήματα στον υπολογισμό του μέσου όρου, ο διαιρέτης 
μειώνεται κατά ισάριθμες μονάδες. 

8. (α) Γιατον καθορισμό του τελικού βαθμού κατάταξης 
των υποψηφίων της Εκτης Γ ενικής Κατηγορίας αθροίζε¬ 
ται ο ΓΕΝΙΚΟΣ ΒΑΘΜΟΣ ΤΟΥ ΑΠΟΛΥΤΗΡΙΟΥ ή ΠΤΥΧΙΟΥ 
και οι τελικοί βαθμοί στα μαθήματα «ΕΚΘΕΣΗ», «ΜΑΘΗ¬ 
ΜΑΤΙΚΑ», «ΦΥΣΙΚΗ», και «ΑΓΓΛΙΚΑ». Σε περίπτωση που ο 
υποψήφιος δεν έχει βαθμό σε ένα ή περισσότερα από τα 
παραπάνω μαθήματα στον υπολογισμό του μέσου όρου ο 
διαιρέτης μειώνεται κατά ισάριθμες μονάδες. Ειδικά 
όμως οι υποψήφιοι της Γενικής Κατηγορίας αυτής θα 
πρέπει να έχουν υποχρεωτικά βαθμολογία σ’ ένα τουλά¬ 
χιστον των μαθημάτων, «ΜΑΘΗΜΑΤΙΚΑ» ή «ΦΥΣΙΚΗ». 

(β) Για τον καθορισμό του τελικού βαθμού κατάταξης 
των υποψηφίων, αποφοίτων κλάδων 4 (Πληροφορικής), 9 
(Οικονομίας), 13 (Μηχανολογίας), 14 (Ηλεκτρολογίας) 
και 15 (Ηλεκτρονικής) των ενιαίων Πολυκλαδικών Λυκείων 
σε αντικατάσταση των τελικών βαθμών των μαθημάτων 
Μαθηματικά ή Φυσική, θα λαμβάνονται υπόψη οι βαθμοί 
των αντίστοιχων μαθημάτων ως εξής: 

(ι) «Μαθηματικά για την πληροφορική» αντί «Μαθηματι¬ 
κά» 

(ιι) «Οικονομικά Μαθηματικά» αντί «Μαθηματικά» 

(ιιι) «Θερμοδυναμική» αντί «Φυσική» 

(ιν) «Ηλεκτρικές Μηχανές» αντί «Φυσική» 

(ν) «Γενικά Ηλεκτρονικά» αντί «Φυσική» 

9. Γ ια τον καθορισμό του τελικού βαθμού κατάταξης 
των υποψηφίων αποφοίτων Λυκείων που δεν περιλαμβά¬ 


νονται στις περιπτώσεις των παραγράφων 6, 7 και 8 θα 
λαμβάνονται υπόψη για την κατάταξή τους οι βαθμοί που 
έλαβαν σε ένα ή και στα δύο από τα μαθήματα «ΜΑΘΗ¬ 
ΜΑΤΙΚΑ» «ΦΥΣΙΚΗ» εφόσον συμμετείχαν στις Γ ενικές εξε¬ 
τάσεις, μαζί με τον Γ ενικό βαθμό του Απολυτηρίου τους 
και τους βαθμούς των μαθημάτων «ΕΚΘΕΣΗ» και «ΑΓΓΛΙ¬ 
ΚΑ» που αναγράφονται σ’ αυτό. Σε περίπτωση που ο υπο¬ 
ψήφιος δεν έχει βαθμολογία σε ένα ή και στα δύο από τα 
παραπάνω μαθήματα του απολυτηρίου του, στον υπολο¬ 
γισμό του μέσου όρου, ο διαιρέτης μειώνεται κατά ισά¬ 
ριθμες μονάδες. Οι ανωτέρω υποψήφιοι θα εντάσσονται 
στην αντίστοιχη Γ ενική κατηγορία ανάλογα με την δέσμη 
που εξετάσθηκαν στις Γενικές εξετάσεις. 

10. Οι υποψήφιοι που προέρχονται από την ΔΕΥΤΕΡΗ, 
ΤΡΙΤΗ, ΤΕΤΑΡΤΗ, ΠΕΜΠΤΗ και ΕΚΤΗ γενική κατηγορία , 
που είναι κάτοχοι διπλώματος ΡΙΒ5Τ ΟΕΒΤΙΡΙΟΑΤΕ του 
ΟΑΜΒΒΙΩΟΕή ΜΙΟΗΙΟΑΝ θα λαμβάνουν επί πλέον 1000 
μονάδες στο τελικό βαθμό κατάταξης και οι κάτοχοι Δι¬ 
πλώματος ΡΒΟΡΙΟΙΕΝΟΥ των ιδίων Πανεπιστημίων 2000 
μονάδες. Στην περίπτωση αυτή δεν θα υπολογίζεται για 
τον προσδιορισμό του τελικού βαθμού κατάταξης ο βαθ¬ 
μός των Αγγλικών που αναγράφεται στο Απολυτήριο ή 
Πτυχίο του Λυκείου. 

11.0 τελικός βαθμός κατάταξης των υποψηφίων που 
προέρχονται από την ΔΕΥΤΕΡΗ, ΤΡΙΤΗ, ΤΕΤΑΡΤΗ, ΠΕ¬ 
ΜΠΤΗ και ΕΚΤΗ γενική κατηγορία , οι οποίοι έχουν θα¬ 
λάσσια υπηρεσία επί εν ενεργεία εμπορικών πλοίων, Ελ¬ 
ληνικών ή υπό ξένη σημαία συμβεβλημένων με το ΝΑΤ, 
1.500 οχ (500 κοχ) και άνω θα προσαυξάνεται κατά 0,009 
της μονάδος για κάθε μέρα ναυτολόγησης. Η παραπάνω 
θαλάσσια υπηρεσία να έχει διανυθεί μέχρι την ημερομη¬ 
νία υποβολής των δικαιολογητικών, να μη συμπίπτει με το 
χρόνο φοίτησης στις διδακτικές περιόδους του Λυκείου 
και να είναι συνολικής διάρκειας τουλάχιστον (210) ημε¬ 
ρών. Πραγματοποιηθείσα τυχόν θαλάσσια υπηρεσία άνω 
των 270 ημερών δεν λαμβάνεται υπόψη. 

12. Σε περίπτωση ισοβαθμίας δύο ή περισσοτέρων υπο¬ 
ψήφιων στην τελευταία θέση κάποιας Σχολής, η επιλογή 
τους γίνεται με βάση το γενικό βαθμό του Απολυτηρίου. 
Αν πάλι προκύψει ισοβαθμία εισάγονται στην ίδια Σχολή 
όλοι οι υποψήφιοι που ισοβαθμούν. 

Άρθρο 5 

Δικαιολογητικά υποψηφίων 

1. Οι υποψήφιοι από την ΠΡΩΤΗ γενική κατηγορία πρέ¬ 
πει να έχουν δηλώσει τις ΑΕΝ στο μηχανογραφικό έντυπο 
του ΥΠΕΠΘ. και επιπλέον πρέπει μέσα στην προθεσμία 
που ορίζεται από την σχετική προκήρυξη να υποβάλλουν 
σε οποιαδήποτε ΑΕΝ τα πιο κάτω δικαιολογητικά: 

(α) Αίτηση όπως τα υποδείγματα «Α1 έως και Α4», στην 
οποία πρέπει να αναγράφονται καθαρά όλα τα ζητού μένα 
στοιχεία. Στην αίτησή του, ο υποψήφιος πρέπει να δηλώ¬ 
νει κατά σειρά προτίμησης τη Σχολή (Πλοιάρχων ή Μηχα¬ 
νικών) της ΑΕΝ, της ίδιας ειδικότητας, στην οποία επιθυ¬ 
μεί να φοιτήσει εφόσον επιλεγεί. 

Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου, που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 
γητικών βάσει του Αστυνομικού Δελτίου ταυτότητος του 
υποψηφίου. 

(β) Γνωμοδότηση υγειονομικής επιτροπής από την 
οποία, σύμφωνα με τις διατάξεις που ισχύουν για κάθε ει¬ 
δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΕΝ της αντί¬ 
στοιχης ειδικότητας. 

Για την υγειονομική εξέταση των υποψηφίων και την έκ¬ 
δοση πιστοποιητικού υγειονομικής καταλληλότητας για 
τη συγκεκριμένη ειδικότητα αρμόδια είναι η ΥΕΑΝΕΘ του 
τόπου κατοικίας κάθε υποψηφίου. Η υγειονομική εξέταση 
των υποψηφίων γίνεται σύμφωνα με τις διατάξεις του 
Π.Δ. 591/75 (ΦΕΚ 191 Α /1975), όπως τροποποιήθηκε με το 
Π.Δ.64/84 (ΦΕΚ 21784) και Π.Δ. 436/89 (ΦΕΚ 188 Α /89). 

Οι υποψήφιοι παραπέμπονται για εξέταση στις κατά τό¬ 
πους ΥΕΑΝΕΘ με την ίδια διαδικασία που ισχύει για τους 
απογραφόμενους ναυτικούς δηλαδή με παραπεμπτικά 
της πλησιέστερης στον τόπο κατοικίας τους, Απογρά- 
φουσας Αρχής (ΔΝΕΡ 1° ή Λιμ.Αρχής). 

Οιδαπάνες υγειονομικής εξέτασηςτων υποψηφίων, βα¬ 
ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. 

Οι γνωμοδοτήσεις των ΥΕΑΝΕΘ είναι οριστικές και 
ανέκκλητες. 

(γ) Υπεύθυνη δήλωση Ν. 1599/86 ότι γνωρίζει καλώς κο¬ 
λύμβηση. 

2. Οι υποψήφιοι από την ΔΕΥΤΕΡΗ, ΤΡΙΤΗ, ΤΕΤΑΡΤΗ, 
ΠΕΜΠΤΗ και ΕΚΤΗ γενική κατηγορία πρέπει μέσα στην 
προθεσμία που ορίζεται από την σχετική απόφαση να 
υποβάλλουν σε οποιαδήποτε ΑΕΝ τα πιο κάτω δικαιολο- 
γητικά: 

(α) Αίτηση όπως το υπόδειγμα «Α», στην οποία πρέπει 
να αναγράφονται καθαρά όλα τα ζητούμενα στοιχεία. 
Στην αίτησή του, ο υποψήφιος πρέπει να δηλώνει κατά 
σειρά προτίμησης τη Σχολή (Πλοιάρχων ή Μηχανικών) 
της ΑΕΝ, της ίδιας ειδικότητας, στην οποία επιθυμεί να 
φοιτήσει εφόσον επιλεγεί. 

Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου, που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 
γητικών βάσει του Αστυνομικού Δελτίου ταυτότητος του 
υποψηφίου. 

(β) Πιστοποιητικό της ΔΝΕΡ-Δ' στο οποίο να φαίνονται 
οι ημερομηνίες ναυτολόγησης και απόλυσης, μόνο για 
τους υποψηφίους της παραγράφου 11 του άρθρου 4. 

Η ανωτέρω θαλάσσια υπηρεσία θα βεβαιώνεται από την 
ΔΝΕΡ-Δ', σύμφωνα με τα στοιχεία της μηχανογραφικής 
της υπηρεσίας ή από το ναυτικό φυλλάδιο του υποψηφί¬ 
ου και σε περίπτωση που ο υποψήφιος έχει υπηρετήσει σε 
πλοία με ξένη σημαία συμβεβλημένα με το ΝΑΤ, ύστερα 
από σχετική βεβαίωση του Πλοιάρχου του πλοίου, θεω¬ 
ρημένη από την Λιμενική ή Προξενική Αρχή, εντός διμή- 
νου από της ημερομηνίας απόλυσης. 

(γ) Πρωτότυπο τίτλο απόλυσης από Λύκειο. Ο κάτοχος 
περισσοτέρων από ένα τίτλων απόλυσης Λυκείου υπο¬ 
βάλλει μόνο τοντίτλο εκείνο, με τον οποίο επιθυμεί να πά¬ 
ρει μέρος στη διαδικασία επιλογής και δεν δικαιούται να 
είναι υποψήφιος το ίδιο έτος με περισσότερους από ένα 
τίτλους απόλυσης. Αν ο τίτλος απόλυσης προέρχεται από 
ξένο σχολείο που λειτουργεί στην Ελλάδα, πρέπει να είναι 
θεωρημένος, από την οικεία Δ/νση Εκπαίδευσης ως προς 


την γνησιότητά του και ως προς τη νομιμότητα λειτουρ¬ 
γίας του σχολείου αυτού. 

Αν ο τίτλος απόλυσης είναι από ξένο σχολείο ο υποψή¬ 
φιος πρέπει να υποβάλλει και βεβαίωση του σχολείου ή 
της αρμόδιας εκπαιδευτικής αρχής της ξένης χώρας για 
την δυνατότητα του υποψηφίου να σπουδάσει, κατά πε¬ 
ρίπτωση, σε ανώτατη ή ανώτερη Σχολή της χώρας στην 
οποία υπάγεται το σχολείο. Επίσης στην ίδια βεβαίωση ή 
σε ξεχωριστή να αναγράφεται η ακριβής μέση γενική βαθ¬ 
μολογία του τίτλου απόλυσης και οι αναλυτικές βαθμολο¬ 
γίες των μαθημάτων από τις οποίες προέκυψε αυτή η μέ¬ 
ση γενική βαθμολογία, που να εκφράζονται στην εικοσά- 
βαθμη κλίμακα (0-20). Όλα τα δικαιολογητικά που έχουν 
εκδοθεί από ξένη αρχή, πρέπει να είναι επικυρωμένα από 
Ελληνική Διπλωματική Αρχή στο εξωτερικό ή από το Ελ¬ 
ληνικό Υπουργείο Εξωτερικών για το γνήσιο της υπογρα¬ 
φής αυτού που υπογράφει το έγγραφο και επίσημα μετα¬ 
φρασμένα στην Ελληνική γλώσσα, με την επιφύλαξη των 
διατάξεων των σχετικών διεθνών συμβάσεων που έχουν 
κυρωθεί νομοθετικά από την χώρα μας. 

(δ) Γνωμοδότηση υγειονομικής επιτροπής από την 
οποία, σύμφωνα με τις διατάξεις που ισχύουν για κάθε ει¬ 
δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΕΝ της αντί¬ 
στοιχης ειδικότητας. 

Για την υγειονομική εξέταση των υποψηφίων και την έκ¬ 
δοση πιστοποιητικού υγειονομικής καταλληλότητας για 
τη συγκεκριμένη ειδικότητα αρμόδια είναι η ΥΕΑΝΕΘ του 
τόπου κατοικίας κάθε υποψηφίου. Η υγειονομική εξέταση 
των υποψηφίων γίνεται σύμφωνα με τις διατάξεις του 
Π.Δ. 591/75 (ΦΕΚ 191 Α /1975), όπως τροποποιήθηκε με το 
Π.Δ.64/84 (ΦΕΚ21 Α /84) και Π.Δ. 436/89 (ΦΕΚ 188789). 

Οι υποψήφιοι παραπέμπονται για εξέταση στις κατά τό¬ 
πους ΥΕΑΝΕΘ με την ίδια διαδικασία που ισχύει για τους 
απογραφόμενους ναυτικούς δηλαδή με παραπεμπτικά 
της πλησιέστερης στον τόπο κατοικίας τους, Απογρά- 
φουσας Αρχής (ΔΝΕΡ 1° ή Λιμ.Αρχής). 

Οιδαπάνες υγειονομικής εξέτασης των υποψηφίων, βα¬ 
ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. 

Οι γνωμοδοτήσεις των ΥΕΑΝΕΘ είναι οριστικές και 
ανέκκλητες. 

(ε) Πρωτότυπο Διπλώματος ΡΙΒ3Τ ΘΕΒΤΙΡΙΘΑΤΕ ή 
ΡΒΟΡΙΘΙΕΝΘΥτων Πανεπιστημίων ΘΑΜΒΒΙΟΘΕή ΜΙΘΗΙ- 
ΘΑΝ. (Απαιτείται μόνο στην περίπτωση δήλωσής τους). 

(στ) Βεβαίωση του Λυκείου που έχει εκδόσει το Απολυ¬ 
τήριο ή πτυχίο του υποψηφίου περί της διδαχθείσης Αγ¬ 
γλικής γλώσσας, στην περίπτωση εκείνη που αυτή δεν 
αναφέρεται ρητά στον τίτλο απόλυσης. 

(ζ) Υπεύθυνη δήλωση Ν. 1599/86 ότι γνωρίζει καλώς κο¬ 
λύμβηση. 

3. Οι υποψήφιοι από την ΕΒΔΟΜΗ γενική κατηγορία 
πρέπει να έχουν δηλώσει τις ΑΕΝ στο μηχανογραφικό 
δελτίο αποφοίτων ΤΕΕ του ΥΠΕΠΘ. και επιπλέον πρέπει 
μέσα στην προθεσμία που ορίζεται από την σχετική από¬ 
φαση να υποβάλλουν σε οποιαδήποτε ΑΕΝ τα πιο κάτω δι- 
καιολογητικά: 

(α) Αίτηση όπως το υπόδειγμα «Α5 έως και Α8», στην 
οποίαπρέπει να αναγράφονται καθαρά άλατα ζητούμενα 
στοιχεία. Στην αίτησή του, ο υποψήφιος πρέπει να δηλώ¬ 
νει κατά σειρά προτίμησης τη Σχολή (Πλοιάρχων ή Μηχα- 

νικών) της ΑΕΝ, της ίδιας ειδικότητας, στην οποία επιθυ¬ 
μεί να φοιτήσει εφόσον επιλεγεί. 

Στην αίτηση θα αναγράφεται η ημερομηνία γέννησης 
και ο αριθμός Μητρώου Αρρένων ή Δημοτολογίου Δήμου 
ή Κοινότητος του υποψηφίου, που θα ελέγχονται και βε¬ 
βαιώνονται από τον αρμόδιο για την παραλαβή δικαιολο- 
γητικών βάσει του Αστυνομικού Δελτίου ταυτότητος του 
υποψηφίου. 

(β) Γνωμοδότηση υγειονομικής επιτροπής από την 
οποία, σύμφωνα με τις διατάξεις που ισχύουν για κάθε ει¬ 
δικότητα, να προκύπτει ότι ο υποψήφιος είναι σωματικά 
και πνευματικά κατάλληλος για φοίτηση σε ΑΕΝ της αντί¬ 
στοιχης ειδικότητας. 

Γιατην υγειονομική εξέταση των υποψηφίων και την έκ¬ 
δοση πιστοποιητικού υγειονομικής καταλληλότητας για 
τη συγκεκριμένη ειδικότητα αρμόδια είναι η ΥΕΑΝΕΘ του 
τόπου κατοικίας κάθε υποψηφίου. Η υγειονομική εξέταση 
των υποψηφίων γίνεται σύμφωνα με τις διατάξεις του 
Π.Δ. 591/75 (ΦΕΚ191 Α /1975), όπως τροποποιήθηκε με το 
Π.Δ. 64/84 (ΦΕΚ 21 Α /84) και Π.Δ. 436/89 (ΦΕΚ 188Ύ89). 

Οι υποψήφιοι παραπέμπονται για εξέταση στις κατά τό¬ 
πους ΥΕΑΝΕΘ με την ίδια διαδικασία που ισχύει για τους 
απογραφόμενους ναυτικούς δηλαδή με παραπεμπτικά 
της πλησιέστερης στον τόπο κατοικίας τους, Απογρά- 
φουσας Αρχής (ΔΝΕΡ 1°ή Λιμ.Αρχής). 

Οι δαπάνες υγειονομικής εξέτασηςτων υποψηφίων, βα¬ 
ρύνουν τους ίδιους και οι σχετικές υποχρεώσεις τους κα¬ 
θορίζονται με απόφαση του Υπουργού Ε.Ν. 

Οι γνωμοδοτήσεις των ΥΕΑΝΕΘ είναι οριστικές και 
ανέκκλητες. 

(γ) Υπεύθυνη δήλωση Ν. 1599/86 ότι γνωρίζει καλώς κο¬ 
λύμβηση. 

4. α) Όλοι οι υποψήφιοι που τελικά εισάγονται στις ΑΕΝ, 
υποχρεούνται να υποβάλουν αντίγραφο ποινικού μητρώ¬ 
ου τύπου Β, το οποίο να έχει εκδοθεί το πολύ ένα τρίμηνο 
πριν από την ημερομηνία υποβολής του. 

Σε περίπτωση μη υποβολής του ανωτέρω πιστοποιητι¬ 
κού μέσα σε ένα μήνα από την εγγραφή του σπουδαστή 
σε ΑΕΝ, αυτός απομακρύνεται από τη Σχολή, μέχρι να το 
προσκομίσει. 

β) Όλοι οι υποψήφιοι που τελικά εισάγονται στις ΑΕΝ, 
προερχόμενοι απάτην ΠΡΩΤΗ και ΕΒΔΟΜΗ ΓΕΝΙΚΗ ΚΑ¬ 
ΤΗΓΟΡΙΑ, υποβάλλουν με την αίτηση εγγραφής τους 
στην σχολή που έχουν εισαχθεί και τον πρωτότυπο τίτλο 
σπουδών. 

5. Επί πλέον των πιο πάνω οι υποψήφιοι που εμπίπτουν 
στις διατάξεις του Ν. 380/76 πρέπει να καταθέτουν και τα 
εξής δικαιολογητικά, ανάλογα με την περίπτωση στην 
οποία υπάγονται: 

- Βεβαίωση «Δ.Ε.Π.Α.Θ.Α.» ή 

- Βεβαίωση Γ ενικού Λογιστηρίου του Κράτους ή 

- Βεβαίωση Γενικής Συνομοσπονδίας Πολύτεκνων Ελ¬ 
λάδος. 

Άρθρο 6 

Έλεγχος και παραλαβή δικαιολογητικών 

1. Η παραλαβή από τις ΑΕΝ των δικαιολογητικών των 
υποψηφίων, των προερχόμενων από τις Γ ενικές Κατηγο¬ 
ρίες πραγματοποιείται μόνο μέσα στα χρονικά όρια που 
καθορίζονται για το σκοπό αυτό απάτη σχετική προκήρυ¬ 
ξη και γίνεται μετά από υπεύθυνο έλεγχο της πληρότητας 


και κανονικότητάς τους σύμφωνα, με όσα ορίζονται πιο 
κάτω. 

2. Οι ΑΕΝ θα παραλαμβάνουν δικαιολογητικά που αφο¬ 
ρούν μόνο τις εξής (2) δύο κατηγορίες Ελλήνων υποψη¬ 
φίων: 

(α) αυτών που μετέχουν στη γενική βαθμολογική επιλο¬ 
γή και 

(β) της κατηγορίας του άρθρου 3 παραγρ. 2. 

Η κατάθεση δικαιολογητικών λοιπών κατηγοριών εισα- 
γομένων (αλλοδαπών κ.τ.λ.) γίνεται απ’ ευθείας στο 
ΥΕΝ/ΔΕΚΝ Β από τους ενδιαφερομένους. 

3. Η διαδικασία παραλαβής και ελέγχου δικαιολογητι- 
κών από τις ΑΕΝ εξαρτάται από το εάν στην ΑΕΝ υπάρχει 
εγκατεστημένο ή όχι κατάλληλο μηχανογραφικό σύστη¬ 
μα, ως εξής: 

(Α) ΑΕΝ με εγκατεστημένο κατάλληλο μηχανογραφικό 
σύστημα. 

(α) Τα δικαιολογητικά θα κατατίθενται σε ξεχωριστά κα¬ 
τά ειδικότητα συνεργεία των Σχολών που ορίζονται με 
Η.Δ. των Διοικητών και αποτελούνται υποχρεωτικά από : 

(ί) έναν Αξιωματικό Λ.Σ. και 

(Ν) τον Διευθυντή της Σχολής ή άλλον καθηγητή. 

(β) Δικαιολογητικά υποψηφίου που είναι ελλιπή ή προο¬ 
ρίζονται για ειδικότητα για την οποία ο ενδιαφερόμενος 
δεν έχει κριθεί υγειονομικά κατάλληλος δεν παραλαμβά- 
νονται. 

(γ) Κατά την παραλαβή τους τα δικαιολογητικά θα το¬ 
ποθετούνται στο σχετικό Ατομικό Φάκελο Υποψηφίου 
στον οποίο θα συμπληρώνονται οι ανάλογες θυρίδες 
στοιχείων του εξώφυλλου και θα τίθενται οι υπογραφές 
του Ελέγχοντος Αξιωματικού Λ.Σ. του Διευθυντή της Σχο¬ 
λής ή καθηγητή και του Διοικητή της ΑΕΝ. όπως το υπό¬ 
δειγμα (Β). 

(δ) Στη συνέχεια θα καταχωρούνται τα στοιχεία του 
υποψηφίου σε υπόδειγμα αίτησης (οθόνη εισαγωγής 
στοιχείων) που θα βρίσκεται στον Η/Υ. Η αίτηση και τα πε¬ 
ριεχόμενά της θα εκτυπώνονται ειςτριπλούν, θα υπογρά¬ 
φεται για την ακρίβεια των στοιχείων της από τον υποψή¬ 
φιο και τον χειριστή του Η/Υ. Από τα τρία αντίτυπα το ένα 
παραλαμβάνει ο υποψήφιος,το δεύτερο τοποθετείται 
στον ατομικό φάκελο του υποψηφίου και το τρίτο παρα¬ 
μένει στη Σχολή σε ιδιαίτερο φάκελο ανά ειδικότητα. Η αί¬ 
τηση είναι σύμφωνη με το υπόδειγμα (Α). Οι αναφερόμε- 
νοι στη παραγρ. (γ) θα υπογράφουν επίσης και ως κλιμά¬ 
κιο Α το μηχανογραφικό απόκομμα της αίτησης. 

(ε) Το μηχανογραφικό σύστημα θα εκτυπώνει ξεχωρι¬ 
στά καταστάσεις με τα ατομικά στοιχεία των Πλοιάρχων 
και Μηχανικών οι οποίες μαζί με τους ατομικούς φακέ¬ 
λους των υποψηφίων και το μαγνητικό μέσο στο οποίο 
έχουν αποθηκευθεί τα στοιχεία των υποψηφίων θα απο- 
στέλλονται στο ΥΕΝ/ΔΕΚΝ Β επί αποδείξει στο τέλος κά¬ 
θε εβδομάδας. Η τελευταία σειρά φακέλων δικαιολογητι- 
κών, που θα συγκεντρώνονται την τελευταία εβδομάδα, 
θα διαβιβάζονται στο ΥΕΝ/ΔΕΚΝ Β, σύμφωνα με ειδικές 
οδηγίες του. 

(Β) ΑΕΝ στην οποία δεν έχει εγκατασταθεί μηχανογρα¬ 
φικό σύστημα: 

(α) Η διαδικασία παραλαβής και ελέγχου των δικαιολο- 
γητικών στις ΑΕΝ θα γίνεται από ξεχωριστά κατά ειδικό¬ 
τητα συνεργεία των Σχολών, που ορίζονται με Η. Δ/γές 
των Διοικητών και αποτελούνται υποχρεωτικά: 

(ί) από ένα Αξ/κό Λ.Σ. 

(η) από τον Διευθυντή της Σχολής ή άλλο καθηγητή. 

(β) Δικαιολογητικά υποψηφίου που είναι ελλιπή ή προο¬ 
ρίζονται για ειδικότητα για την οποία ο ενδιαφερόμενος 
δεν έχει κριθεί υγειονομικά κατάλληλος, δεν θα παρα- 
λαμβάνονται. 

(γ) Κατά την παραλαβή τους τα δικαιολογητικά θα το¬ 
ποθετούνται στο σχετικό Ατομικό Φάκελλο Υποψηφίου 
στον οποίο θα συμπληρώνονται οι ανάλογες θυρίδες 
στοιχείων του εξώφυλλου και θα τίθενται οι υπογραφές 
του Ελέγχοντος Αξιωματικού Λ.Σ. του Διευθυντή της Σχο¬ 
λής ή του Καθηγητή και του Διοικητή της ΑΕΝ, όπως το 
υπόδειγμα (Β). 

(δ) Στη συνέχεια, ξεχωριστά κάθε αίτηση υποψηφίου 
που θα υποβάλλεται σε δύο(2)αντίγραφα με τα δικαιολο- 
γητικά της, θα καταχωρείται σε προσωρινό Βιβλίο Πρω¬ 
τοκόλλου της Σχολής ανά ειδικότητα. Το ένα αντίγραφο 
θα παραμένει στην Σχολή και το άλλο θα τοποθετείται 
στον αντίστοιχο φάκελο του υποψήφιου σπουδαστή. Οι 
αναφερόμενοι στη παραγρ. (γ) θα υπογράφουν επίσης 
και ως κλιμάκιο Α το μηχανογραφικό απόκομμα της αίτη¬ 
σης. 

(ε) Στο τέλος κάθε εβδομάδας οι ΑΕΝ θα συγκεντρώ¬ 
νουν τους φακέλους με τα δικαιολογητικά που θα έχουν 
παραλάβει και θατους υποβάλλουνταχυδρομικά επί απο¬ 
δείξει στο ΥΕΝ/ΔΕΚΝ, με ονομαστική κατάσταση υποψη¬ 
φίων σε ξεχωριστές σειρές κατά ειδικότητα (Πλοιάρχων - 
Μηχανικών) και κατηγορία επιλογής (υποψηφίων γενικής 
βαθμολογικής επιλογής και υποψηφίων της ειδικής κατη- 
γορίαςτου Ν. 380/76). 

Η τελευταία σειρά φακέλων δικαιολογητικών, που θα 
συγκεντρώνονταιτηντελευταία εβδομάδα, θα διαβιβάζο¬ 
νται στο ΥΕΝ/ΔΕΚΝ-Β, σύμφωνα με ειδικές οδηγίες του. 

Άρθρο 7 

Διαδικασία παραλαβής - καταχώρησης, επαναληπτικών 
ελέγχων από ΥΕΝ / ΔΕΚΝ-Β των δικαιολογητικών των 
υποψηφίων και έκδοση αποτελεσμάτων. 

1. Με Η.Δ. του Δ/ντού ΔΕΚΝ συγκροτούνται: 

(α) Δύο κλιμάκια ελέγχου, ένα για κάθε ειδικότητα, κάθε 
ένα από τα οποία αποτελείται από ένα Π.Υ. της ΔΕΚΝ ή 
Καθηγητή της Ναυτικής Εκπαίδευσης και ένα Αξιωματικό 
Λ.Σ. τα οποία προβαίνουν σε επαναληπτικό έλεγχο των δι- 
καιολογητικών που υποβάλλονται από τις ΑΕΝ υπό την 
εποπτεία του Τμηματάρχη ΥΕΝ/ΔΕΚΝ Β ο οποίος και τα 
θεωρεί. Μετά την θεώρηση των δελτίων τα χειρόγραφα 
δελτία προωθούνται στο αρμόδιο Γ ραφείο της ΔΕΚΝ-Β 
για μηχανογραφική επεξεργασία, από συνεργείο χειρι¬ 
στών Η/Υ της Διευθύνσεως, 

(β) Επιτροπή αντιπαραβολής των μηχανογραφικών κα¬ 
ταστάσεων με τις αιτήσεις των υποψηφίων, αποτελούμε- 
νη από δύο τακτικά και δύο αναπληρωματικά μέλη, έκτου 
προσωπικού που υπηρετεί στην ΔΕΚΝ και δεν έχει συμ- 
μετάσχει στην διαδικασία της προηγούμενης παραγρά¬ 
φου και 

2 Πίνακας υποψηφίων της Πρώτης και Έβδομης Γενι¬ 
κής Κατηγορίας αποστέλλεται στο ΥΠΕΠΘ για συμμετο¬ 
χή τους στη διαδικασία επιλογής, όπως αυτή περιγράφε- 
ται στα προηγούμενα άρθρα. 

3. Μετά την επιβεβαίωση, από τον Τμηματάρχη 
ΥΕΝ/ΔΕΚΝ Β, της ακρίβειας των εισαχθέντων στοιχείων 


με τα στοιχεία των δικαιολογητικών που έχουν υποβληθεί 
από τις ΑΕΝ για τους υποψηφίους όλων των γενικών κα¬ 
τηγοριών, είτε χειρόγραφα είτε μηχανογραφημένα, κα¬ 
θώς και των πινάκων επιτυχόντων της Π ΡΩΤΗΣ και ΕΒΔΟ¬ 
ΜΗΣ γενικής κατηγορίας που έχουν αποσταλεί από το 
ΥΠΕΠΘ, εκδίδονται τα αποτελέσματα, με χρήση του προ¬ 
γράμματος επιλογής - κατανομής σπουδαστών που έχει 
εγκατασταθεί στον Η/Υτου ΥΕΝ. 

4. Εκτυπώνονται μετά την εκτέλεση του αλγορίθμου 
επιλογής - κατανομής, καταστάσεις επιτυχόντων ανά 
σχολή και κατηγορία και καταστάσεις επιλαχόντων ανά 
σειρά επιτυχίας και αλφαβητικά οι οποίες υπογράφονται 
από τον Τμηματάρχη ΥΕΝ/ΔΕΚΝ-Β και τον υπεύθυνο 
εκτέλεσης του αλγορίθμου επιλογής - κατανομής και θε¬ 
ωρούνται από τον Διευθυντή ΔΕΚΝ. 

Άρθρο 8 

Ανακοίνωση αποτελεσμάτων - παρουσίαση σπουδαστών 

1. Τα αποτελέσματα ανακοινώνονται με τοιχοκόλλησή 
τους στα οικήματα ΥΕΝ και ΔΕΚΝ και δημοσιεύονται επί¬ 
σης σε δύο (2) τουλάχιστον ημερήσιες εφημερίδες του 
Αθηναϊκού Τύπου. 

2. Σε κάθε ΑΕΝ διαβιβάζονται πίνακες εισαγομένων 
σ’αυτή σπουδαστών. Οι σπουδαστές που έχουν επιλεγεί 
υποχρεούνται να παρουσιαστούν και εγγραφούν στις 
Σχολές τους, σε δέκα(10)ημέρες από την επόμενη της 
ανακοίνωσης των αποτελεσμάτων, διαφορετικά αποκλεί¬ 
εται η φοίτησή τους και οι θέσεις τους καταλαμβάνονται 
με σειρά προτεραιότητας από υποψήφιους επιλαχόντες 
της ίδιας κατηγορίας (Γενικής και Ειδικής). Σε περίπτωση 
που οι αντίστοιχες θέσεις των κενών δεν υπάρχουν στους 
πίνακες των επιλαχόντων, αυτές συμπληρώνονται με υπο¬ 
ψήφιους επιλαχόντες της αμέσως επόμενης, κάθε φορά, 
κατηγορίας (Γενικής και Ειδικής) και με προτεραιότητα εκ 
των άνω προς τα κάτω. Τα αποτελέσματα των επιλαχό- 
ντων ανακοινώνονται από το ΥΕΝ κατά τον ίδιο τρόπο της 
παραγρ. 1 του παρόντος άρθρου. 

Άρθρο 9 

Κατ'εξαίρεση εισαγωγή σπουδαστών 

Κατ’ εξαίρεση των διατάξεων του άρθρου 2 παρ. (β) και 
πέρα από τον οριζόμενο κατά Σχολή αριθμό εισακτέων 
γράφονται στις ΑΕΝ ανεξάρτητα από τη βαθμολογία 
τους, α) Αλλοδαποί- αλλογενείς, β)Κύπριοι ομογενείς και 
γ) λοιποί ομογενείς σύμφωνα με τα παρακάτω: 

(α) Αλλοδαποί-Αλλογενείς: Στην κατηγορία αυτή ανή¬ 
κουν οι αλλοδαποί μη Έλληνες το γένος και την υπηκοό¬ 
τητα, που και οι δύο γονείς του δεν είναι Έλληνες. 

(β) Κύπριοι ομογενείς: Στην κατηγορία αυτή ανήκουν 
Κύπριοι ομογενείς που ο ένας τουλάχιστον από τους γο¬ 
νείς τους είναι Κύπριος στην καταγωγή. 

(γ) Λοιποί ομογενείς που είναι: 

(ί) Έλληνες εξωτερικού. Στην κατηγορία αυτή ανήκουν 
οι Έλληνες ή τα παιδιά τους που ο ένας τουλάχιστον από 
τους γονείς τους είναι Έλληνας και που οι ίδιοι ή ένας του¬ 
λάχιστον από τους γονείς τους κατοικούν και διαμένουν ή 
κατοικούσαν και διέμεναν στο εξωτερικό, πέντε τουλάχι¬ 
στον χρόνια κατά την τελευταία δεκαετία πριν από την 
ημερομηνία υποβολής της αίτησης για επιλογή, με την 
προϋπόθεση ότι ο υποψήφιος σε κάθε περίπτωση έχει τε¬ 
λειώσει τρεις τουλάχιστον τάξεις σχολείου μέσης εκπαί- 

δευσης στο εξωτερικό ή ότι έχει τελειώσει τις δύο τελευ¬ 
ταίες τάξεις του Λυκείου στο εξωτερικό και 

(ϋ) Παιδιά Ελλήνων υπαλλήλων στο εξωτερικό. Στην κα¬ 
τηγορία αυτή ανήκουντα παιδιά Ελλήνων υπαλλήλων που 
υπηρετούν ή υπηρέτησαν κατά τα δύο τελευταία διδακτι¬ 
κά έτη πριν από το ακαδημαϊκό έτος για το οποίο ζητείται 
η επιλογή, σε ελληνικές δημόσιες υπηρεσίες στο εξωτε¬ 
ρικό ή σε διεθνείς οργανισμούς στους οποίους μετέχει 
και η Ελλάδα με την προϋπόθεση ότι ο υποψήφιος σε κά¬ 
θε περίπτωση έχει τελειώσει στο εξωτερικό τις δύο τε¬ 
λευταίες τάξεις σχολείου μέσης εκπαίδευσης που αντι¬ 
στοιχούν στις δύο τελευταίες τάξεις του Ελληνικού Λυ¬ 
κείου κατά την περίοδο που υπηρετούσε ο γονέας στο 
εξωτερικό έστω και αν ο γονέας επανήλθε στην Ελλάδα 
για υπηρεσιακούς λόγους χωρίς αίτησή του κατά τη διάρ¬ 
κεια του δεύτερου διδακτικού έτους που αντιστοιχεί στην 
τελευταία τάξη του Ελληνικού Λυκείου. 

Άρθρο 10 

Προϋποθέσεις εισαγωγής κατ' εξαίρεση σπουδαστών 

1. Για να γίνει κατ’ αρχή δεκτή αίτηση οποιουδήποτε 
υποψήφιου των κατ’ εξαίρεση εισαγομένωντου άρθρου 9 
σπουδαστών, πρέπει α) να είναι ηλικίας μέχρι 24 ετών και 
β) να έχει απολυτήριο δευτεροβάθμιας εκπαίδευσης, το 
οποίο παρέχει δικαίωμα εισαγωγής στις ανώτερες σχο¬ 
λές της χώρας που το εκδίδει. 

2. Ειδικά για τους Αλλογενείς - Αλλοδαπούς, η εισαγω¬ 
γή τους σε ΛΕΝ γίνεται μόνον εφόσον υπάρχει σχετική 
διακρατική συμφωνία ή πρωτόκολλο μορφωτικής συνερ¬ 
γασίας με τη χώρα του ενδιαφερομένου ή δε υποψηφιό¬ 
τητά τους για επιλογή, προτείνεται επίσημα από την αντί¬ 
στοιχη Διπλωματική Αρχή. 

3. Ο αριθμός των κατά κατηγορία και εθνικότητα εισα- 
γόμενων κατεξαίρεση στις ΛΕΝ σπουδαστώντου άρθρου 
9 ορίζεται με κοινή απόφαση ΥΠΕΞ-ΥΕΝ. 

4. Η κατανομή των πιο πάνω κατηγοριών υποψήφιων, κα¬ 
τά Σχολή και Ειδικότητα πραγματοποιείται με Απόφαση 
του Υπουργού Εμπορικής Ναυτιλίας μετά από σχετική 
Υγειονομική εξέτασή τους, που γίνεται με μέριμνα του 
ΥΕΝ/ΔΕΚΝ απάτην ΥΕΑΝΕΘ/ΠΕΙΡΑΙΑ, εκτός των Κυπρίων 
για την υγειονομική εξέταση των οποίων ισχύει η ρύθμιση 
τηςπαραγρ. 5. Οσοι υποψήφιοι των κατηγοριών αυτών κρι- 
θούν υγειονομικά κατάλληλοι, κατατανέμονται σε όλες τις 
ΑΕΝ της χώρας, ανάλογα με τις δυνατότητες αυτών. 

5. Οι υποψήφιοι Κύπριοι που επιλέγονται από το Υπουρ¬ 
γείο Συγκοινωνιών Κύπρου για τις ΑΕΝ, υποβάλλονται σε 
υγειονομική εξέταση σύμφωνα με τις διατάξεις που ισχύ¬ 
ουν για τους Έλληνες υποψήφιους. Η ανωτέρω εξέταση 
θα λαμβάνει χώρα στα κρατικά νοσοκομεία της Κύπρου, 
που ορίζονται από την Κυπριακή Κυβέρνηση. 

Η γνωμάτευση της υγειονομικής εξέτασης, θεωρείται 
από τον προξενικό Λιμενάρχη Κύπρου και συνυποβάλλε¬ 
ται στο ΥΕΝ/ΔΕΚΝ Β μαζί μετά άλλα δικαιολογητικά κάθε 
υποψήφιου. 

Άρθρο 11 

Δικαιολογητικά υποψηφίων κατ’ εξαίρεση εισαγομένων 

1. Οι υποψήφιοι για κατεξαίρεση εισαγωγή στις ΑΕΝ 
πρέπει να υποβάλλουν, μέσα στην προθεσμία που ορίζε¬ 
ται με απόφαση ΥΕΝ, τα πιο κάτω κατά περίπτωση δικαι- 
ολογητικά: 


(α) Αίτηση όπως τα υποδείγματα «Γ -1», «Γ- 2», «Γ- 3», και 
«Γ- 4». 

(β) Πιστοποιητικό γέννησης, με φωτογραφία του υπο¬ 
ψήφιου, θεωρημένη για την ταυτοπροσωπία. 

(γ) Τίτλο απόλυσης από σχολείο δευτεροβάθμιας Εκ¬ 
παίδευσης (Λύκειο). 

Αν ο τίτλος απόλυσης είναι από ξένο σχολείο ο υποψή¬ 
φιος πρέπει να υποβάλλει και βεβαίωση του σχολείου ή 
της αρμόδιας Εκπαιδευτικής Αρχής της ξένης χώρας για 
τη δυνατότητα εισαγωγής του υποψηφίου κατά περίπτω¬ 
ση σε Ανώτατη ή Ανώτερη Σχολή της χώρας στην οποία 
υπάγεται το σχολείο. 

(δ) Πιστοποιητικό ποινικού μητρώου της χώρας του, το 
οποίο να έχει εκδοθεί το πολύ πριν ένα τρίμηνο από την 
ημερομηνία υποβολής του. 

(ε) Αντίγραφο ποινικού μητρώου τύπου Β, του Ελληνι¬ 
κού Υπουργείου Δικαιοσύνης, το οποίο έχει εκδοθεί το 
πολύ πριν ένα τρίμηνο από την ημερομηνία υποβολής 
του. 

(στ) Πιστοποιητικό γνώσης Ελληνικής γλώσσας, από τα 
Πανεπιστήμια Αθηνών ή Θεσσαλονίκης. Το πιστοποιητικό 
αυτό δεν απαιτείται αν ο υποψήφιος έχει τίτλο απόλυσης 
από Ελληνικό Λύκειο ή αν είναι Ομογενής. 

2. Οι υποψήφιοι της κατηγορίας Αλλοδαπών-Αλλογε- 
νών υποβάλλουν όλα τα δικαιολογητικά της παραγράφου 
1. Επιπλέον δε πιστοποιητικό της αρμόδιας αρχής της οι¬ 
κείας χώρας για την υπηκοότητα και την καταγωγή του 
υποψηφίου και των δύο γονέων του, από το οποίο πρέπει 
να προκύπτει σαφώς, ότι κανένας από αυτούς δεν έχει Ελ¬ 
ληνική καταγωγή και υπεύθυνη δήλωση, ότι ο υποψήφιος 
δεν είναι κάτοχος Πτυχίου Σχολής ή Τμήματος της τριτο¬ 
βάθμιας Εκπαίδευσης της Ελλάδος. Ο υποψήφιος κατά 
την κατάθεση των δικαιολογητικώντου πρέπει να έχει μα¬ 
ζί του διαβατήριο ή την άδεια παραμονής, ώστε να απο- 
δεικνύεται η νόμιμη παρουσία του στην Ελλάδα. 

3. Οι υποψήφιοι της κατηγορίας Ομογενών από Κύπρο, 
υποβάλλουν όλαταδικαιολογητικάτηςπαραγρ. 1 καιεπι- 
πλέον Γνωμοδότηση Υγειονομικής Εξέτασής τους, κανο¬ 
νικά θεωρημένη, σύμφωνα μεπαραγρ.δτου άρθρου 10. 

4. Οι υποψήφιοι της κατηγορίας των υπόλοιπων Ομογε¬ 
νών, υποβάλλουν όλα τα δικαιολογητικά της παραγρ. 1 
και επιπλέον καταθέτουν κατά περίπτωση: 

(α) Οι ομογενείς με δετία στο εξωτερικό, βεβαίωση της 
Ελληνικής διπλωματικής ή προξενικής αρχής στο εξωτε¬ 
ρικό με το ακριβές χρονικό διάστημα που κατοικούσε και 
διέμενε ο ίδιος ή ο πατέρας του ή η μητέρα του στο εξω¬ 
τερικό και σε περίπτωση αδυναμίας, βεβαίωση της αρμό¬ 
διας ξένης αρχής και βεβαίωση του Σχολείου ή της αρμό¬ 
διας Εκπαιδευτικής Αρχής της οικείας χώρας για τις τά¬ 
ξεις που τελείωσε και τα αντίστοιχα χρόνια που φοίτησε ο 
υποψήφιος στο εξωτερικό σε σχολείο δευτεροβάθμιας 
Εκπαίδευσης. 

(β) Τα παιδιά Ελλήνων υπαλλήλων του εξωτερικού βε¬ 
βαίωση της αρμόδιας Ελληνικής αρχής, ότι ο ένας τουλά¬ 
χιστον από τους γονείς του υπηρέτησε στο εξωτερικό σε 
Ελληνική Δημόσια Υπηρεσία ή σε διεθνή οργανισμό, στον 
οποίο μετέχει και η Ελλάδα, κατά τα δύο τελευταία διδα¬ 
κτικά έτη πριν από το ακαδημαϊκό έτος της επιλογής, 
έστω και αν ο γονέας επανήλθε στην Ελλάδα για υπηρε¬ 
σιακούς λόγους χωρίς αίτησή του κατά την διάρκεια του 
δεύτερου διδακτικού έτους, που αντιστοιχεί στηντελευ- 

ταία τάξη του Λυκείου και βεβαίωση της αρμόδιας Εκπαι¬ 
δευτικής αρχής ή του Σχολείου, ότι ο υποψήφιος φοίτησε 
και τελείωσε στο εξωτερικό, σε Σχολείο δευτεροβάθμιας 
Εκπαίδευσης κατά τις δύο τελευταίες τάξεις, που αντι¬ 
στοιχούν στις Β και Γτάξεις Ελληνικού Λυκείου. 

5. Τα δικαιολογητικά δεν γίνονται δεκτά,εάν δεν είναι 
πλήρη. Επίσης όσα από τα δικαιολογητικά έχουν εκδοθεί 
από ξένη αρχή πρέπει να είναι επικυρωμένα από Ελληνι¬ 
κή διπλωματική αρχή στο εξωτερικό ή από το Υπουργείο 
Εξωτερικώντης χώρας μας, γιατο γνήσιο της υπογραφής 
αυτού που υπογράφει το έγγραφο και επίσημα μεταφρα¬ 


σμένα στην Ελληνική γλώσσα με την επιφύλαξη των δια¬ 
τάξεων των σχετικών διεθνών συμβάσεων που έχουν κυ¬ 
ρωθεί νομοθετικά από τη χώρα μας. 

Άρθρο 12 

Μεταβατική διάταξη 

Ο παρών Κανονισμός εισαγωγής σπουδαστών στις ΛΕΝ 
ισχύει μέχρι και την εισαγωγή των νέων σπουδαστών σε 
αυτές για το Ακαδημαϊκό έτος 2001 -2002 . 

Απόφαση Κανονισμός Εισαγωγής 2001 - 2002 - Εναλλα¬ 
κτικός. 

λε περίπτυιση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

Οπου υπάρχει (*) συμπληρώνεται από την Υπηρεσία 

I ισηχΟώ. εντός μηνός, Αντίγραφο 1 Ιυινικοό Μητρώου Τύπου Β', Νο ί Ι ΑΝΤΗΛΟΝΙΟΥ 

()ϊΐν>ν> υπάρχει (*) συμπληρώνεται από την Υπηρεσία. Νο Υ1ΙΟΚΑΜΙΣΟΥ 

Ιι: περίπτωση εισαγιυγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

()που υπάρχει (*) συμπληρώνεται από την Υπηρεσία 

Σι: περίπτωση εισαγωγής μου, υποχρεούμαι να υποβάλλω εντός μηνός, 
Αντίγραφο ποινικού Μητρώου Τύπου Β' 

Οπου υπάρχει (*) συμπληρώνεται από την Υπηρεσία 

υπολε:γμλ "3" ΑΤΟΜΙΚΟΣ ΦΑΚΕΛΟΣ 

ΥΠΟΨΗΦΙΟΥ 


(Επώνυμο) 


(Όνομα ) 


(Όνομα πατέρα) 


Υποψήφιος της ΑΕΝ (1) 


Α/Ά Δικαιολογητικά Μονογραφή Παρατηρήσεις 

_Ελέγχοντα 


Ημερομηνία. 

1. Αίτηση. 

Ετος Γέννησης. 

2. Πιστοποιητικό Γέννησης ή Αριθμός Μητρώου Αρρένων 
ή Αριθμός Δημοτολογίου (αναλόγως) 

3. Τίτλος Σπουδών.Λύκειο (2). 

4. Ναυτικός (Ν/Ο). 

5. Πιστ/κό υγειονομικής Επιτροπή. 

εξέτασης. Αριθμός ΗμΜα.(3) 

6. Δίπλωμα ΡΙΚ2Τ ©ΕΚΏΡΚΑΤΕ ή ΡΚΟΡΙΟΙΕΝΟΥ, των παν/μίων ΟΑΜΒΚΙϋΟΕ ή 

ΜΙΟΗΙΟΑΝ. 

7. Βεβαίωση Λυκείου περί διδαχθείσης ξένης Γλώσσας. 

8. Υ.Δ. Ν. 1599/86 περί γνώσης κολύμβησης. 

9. Ειδικά πιστοποιητικά (4).. 


10. Αντίγραφο ποινικού Μητρώου Ποινικ.Κατάστ. 
Τύπου Β'(5). Ημερομηνία ... 


Ο επί του ελέγχου Αξιωματικός 


Ο Δ.Σ ή Καθτ 


2001 

Ι/Ί'-Ί'ϊ 


Ο Διοικητής 


(1) Σημειώνεται η πρώτη Σχολή προτίμησης 

(2) Σημειώνεται ο Τίτλος του Λύκείου 

(3) Σημειώνεται ένδειξη Ιατρικής Γνωμάτευσης 

(4) Σημειώνονται δικαιολογητικά που πιστοποιούν ειδικές καταστάσεις υποψηφίου 
( 5) ©α υποβληθεί από τους σπουδαστές που θα εισαχθούν 

ΑΙΤΗΣΗ ΑΛΛΟΔΑΠΟΥ-ΑΛΛΟΓΕΝΗ Υπόδειγμα Τ1" 


ΑΙΤΗΣΗ 


ΕΘΝΙΚΟΤΗΤΑ. 

ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΕΡΑ. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ ΑΛΛΟΔΑΠΗ.... 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 


ΠΕΡΙΟΧΗ. 

ΟΔΟΣ. Αριθ. 

ΤΗΛΕΦΩΝΟ. 

.19. 

(Τόπος) (Χρον/για) 

(1) Πλοιάρχων ή Μηχανικών 


ΠΡΟΣ : ΥΕΝ/ΔΕΚΝ-Β 
ΠΕΙΡΑΙΑΣ 

Παρακαλώ να με δεχθείτε για φοίτηση σε 
Ακαδημία Εμπορικού Ναυτικού ειδικότητας 

.( 1 ) 

σύμφωνα με τις διατάξεις που την 
διέπουν . 

Επισυνάπτω τα πιο κάτω δικαιολογητικά . 
α) Πιστοποιητικό γέννησης 
β) Τίτλος απόλυσης με βεβαίωση 
γ) Πιστοποιητικό ποινικού Μητρώου 
δ) Αντίγραφο ποινικού Μητρώου τύπου Β' 
ε) Πιστοποιητικό γνώσης της Ελληνικής Γλώσσας 
στ) Πιστοποιητικό υπηκοότητας και καταγωγής 
ζ) Υπεύθυνη δήλωση 

Σε επίσημη μετάφραση επισυνάπτονται τα με στοιχεία 
α. β, γ, και στ πιστοποιητικά . 


Ο ΑΪΤΩΝ 


(υπογραφή) 






















12128 

ΑΙΤΗΣΗ Ομογενών από Κύπρο Υπόδειγμα "Γ2" 


ΑΙΤΗΣΗ 


ΠΡΟΣ : ΥΕΝ/ΔΕΚΝ-Β 
ΠΕΙΡΑΙΑΣ 


ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΕΡΑ. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ Κύπρο . 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 


ΠΕΡΙΟΧΗ. 

ΟΔΟΣ. Αριθ, 

ΤΗΛΕΦΩΝΟ. 


Παρακαλώ να με δεχθείτε για φοίτηση σε 
Ακαδημία Εμπορικού Ναυτικού ειδικότητας 

.( 1 ) 

σύμφωνα με τις διατάξεις που την 
διέπουν . 

Επισυνάπτω τα πιο κάτω δικαιολογητικά . 

α) Πιστοποιητικό γέννησης 
β) Τίτλος απόλυσης με βεβαίωση 
γ) Πιστοποιητικό ποινικού Μητρώου 
δ) Αντίγραφο ποινικού Μητρώου τύπου Β' 
ε) Γνωμάτευση Υγειονομικής εξέτασης (Τα 
πιστοποιητικά που έχουν εκδοθεί από 
ξένες Αρχές είναι επίσημα μεταφρασμένα 
και επικυρωμένα 


.19. 

(Τόπος) (Χρον/για) 

(1) Πλοιάρχων ή Μηχανικών 

Ο ΑΪΤΩΝ 


(υπογραφή) 

ΑΙΤΗΣΗ ΟΜΟΓΕΝΩΝ με 5επα στο εξωτερικό Υπόδειγμα ”Γ3" 


ΑΙΤΗΣΗ 


ΕΠΩΝΥΜΟ. 

ΟΝΟΜΑ. 

ΟΝΟΜΑ ΠΑΤΕΡΑ. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ ΑΛΛΟΔΑΠΗ.... 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 


ΠΕΡΙΟΧΗ 


ΟΔΟΣ. Αριθ. 

ΤΗΛΕΦΩΝΟ. 

.19. 

(Τόπος) (Χρον/για) 

(1) Πλοιάρχων ή Μηχανικών 


ΠΡΟΣ : ΥΕΝ/ΔΕΚΝ-Β 
ΠΕΙΡΑΙΑΣ 

Παρακαλώ να με δεχθείτε για φοίτηση σε 
Ακαδημία Εμπορικού Ναυτικού ειδικότητας 

.(1) 

σύμφωνα με τις διατάξεις που την 
διέπουν. 

Επισυνάπτω τα πιο κάτω δικαιολογητικά . 
α) Πιστοποιητικό γέννησης 
β) Τίτλος απόλυσης με βεβαίωση 
γ) Βεβαίωση για τα χρόνια φοίτησης στο εξωτερικό 
δ) Βεβαίωση χρόνου διαμονής στο εξωτερικό ' 
ε) Πιστοποιητικό ποινικού Μητρώου 
στ) Αντίγραφο ποινικού Μητρώου Τύπου Β 

Υπουργείου Δικαιοσύνης (Τα πιστοποιητικά που έχουν 
εκδοθεί από ξένες Αρχές είναι επίσημα μεταφρασμένα 
και επικυρωμένα) 


Ο ΑΪΤΩΝ 


(υπογραφή) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΙΤΗΣΗ Παιδιών Ελλήνων Υπαλλήλων του Εξωτερικού Υπόδειγμα "Γ4' ί 


ΑΙΤΗΣΗ 


ΠΡΟΣ : ΥΕΝ/ΔΕΚΝ-Β 
ΠΕΙΡΑΙΑΣ 


ΕΠΩΝΥΜΟ. 

ΟΝΟΜΑ.*. 

ΟΝΟΜΑ ΠΑΤΕΡΑ. 

ΟΝΟΜΑ ΜΗΤΕΡΑΣ. 

ΤΟΠΟΣ ΓΕΝΝΗΣΗΣ. 

ΕΤΟΣ ΓΕΝΝΗΣΗΣ. 

Δ/ΝΣΗ ΚΑΤΟΙΚΙΑΣ ΣΤΗΝ ΑΛΛΟΔΑΠΗ.... 


Δ/ΝΣΗ ΚΑΤΟΙΚΙΑΣ ΣΤΗΝ ΕΛΛΑΔΑ 


ΠΕΡΙΟΧΗ 


ΟΔΟΣ. Αριθ. 

ΤΗΛΕΦΩΝΟ. 

.19. 

(Τόπος) (Χρον/για) 

(1) Πλοιάρχων ή Μηχανικών 


Παρακαλώ να με δεχθείτε για φοίτηση σε 
Ακαδημία Εμπορικού Ναυτικού ειδικότηταν 

.(1) 

σύμφωνα με τις διατάξεις που την 
διέπουν. 

Επισυνάπτω τα πιο κάτω δικαιολογητικά . 

α) Πιστοποιητικό γέννησης 

β) Τίτλος απόλυσης με βεβαίωση 

γ) Βεβαίωση για τα χρόνια φοίτησης στο εξωτερικό 

δ) Αντίγραφο ποινικού Μητρώου Τύπου Β ’ 

Υπουργείου Δικαιοσύνης. 

ε) Βεβαίωση για τον χρόνο υπηρεσία του γονέα στο 
Εξωτερικό ( Τα πιστοποιητικά που έχουν 
εκδοθεί από ξένες Αρχές είναι επίσημα μεταφρασμένα 
και επικυρωμένα) 


Ο ΑΪΤΩΝ 


(υπογραφή) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 0 Γ 
θ-ΓΠ3ίΙ: \Λ/θθΓΠ35ΪΘΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

Ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























